text: فريق الاستجابة الطارئة
text: #000000
text: مآساة خيمة فيها عائلة من حملة عوائل متعففة. الحجة فاطمة استشهد ابنها بالقصف ومن زعلهن عليه والده انجلط وصار معه شلل نصفي. .
text: #000002
text: الحجة كمان عندها بنت عمرها ٣٥ سنة من ذوي الإعاقة (غياب تام للطرفين سفليين)وعمتربي أيتام ابنها بهي الخيمة
text: #000003
text: قالت لنا الحجة بحاول اشتغل بس والله يا ابني هي الخيمة كلها مرضى وأيتام مابحسن اطلع لبرا الخيمة وبدنا حطب والله عمنجمد
text: #000004
text: #بهمتكن منأمن ١٥٠$ ثمن مواد تدفئة ومبلغ مالي باليد للعائلة
text: #000005
text: بدخلتنا للتحقق من حالة الأخت فاطمة شفناهن عميحاولوا السيطرة على تسريب مياه المطر من عدة ساعات على قبو ساكنين فيه مع أيتامهن ومع هيك انتهى يومهم بتبلل كل فرشهن بالمياه والبرد صار صقيع داخل هاد القبو .
text: #000006
text: مشكلتهن الأساسية عدم قدرتهن نهائيآ على تأمين مواد التدفئة لغلاء ثمنها ..
text: #000007
text: بصدقاتكم فينا نأمن لهم مواد تدفئة وعوازل لمنع دخول الأمطار عليهن .. 150$ كافية لنأمن احتياجهن. .
text: #000008
text: هي الغرفة هي مسكن الاخت فاطمة نزحت من دمشق مع ولاد ابنها الي أصيب بفقدان ذاكرة دائم بسبب قصف ع بلادهم ..
text: #000009
text: تقول الاخت : من يومين هاد السقف الشادر طب فوقنا من التلج شلت الولاد ونيمتهن عند الجيران وأبوهم عميتعالج وماعندي حطب ولا معيل وكنت اشتغل اطبخ للناس ببيوتها وأجيب حطب بس من اسبوعين ماحدا طلبني وماضل عندي حطب والله قاعدين ع فرش كله مي .
text: #000010
text: #بهمتكن منأمن للأخت مواد تدفئة وشوادر لإعادة تجهيز الغرفة وسلة غذائية ومايتلقى تسلمه باليد
text: #000011
text: ب١٥٠$ منكسب أجرهن ومامنتكرهن لوحدهن بهي المحنة
text: #000012
text: بهي الغرفة الصغيرة و البعيدة عايشين ١٠ اشخاص تحت ظروف معيشية قاسية جدا 😓
text: #000013
text: أخت أرملة و معها ايتامها التلاتة .. و أخوها المصاب بإعاقة جسدية بتمنعه من القيام بأي عمل يقدر يعيل عائلته و عائلة اخته
text: #000014
text: ماعندهم أي شي يتدفوا عليه غير شوية اغصان زيتون او نايلون بيجمعوهم الاطفال من الشوارع
text: #000015
text: بهمتكن منقدر نساعدهم و نأملن احتياجات ضرورية .. ( لوح طاقة و اسفنجات و مواد تدفئة .. و شوية مواد غذائية ) بقيمة 200 $ و ننقل الآخت لبيت آجار ان امكن
text: #000016
text: داخل هاي الخيمة تسكن الحجة فطيم دون أي معيل لا تمتلك اي مقومات الحياة حتى الان لا تملك تدفئة أبداآ عند سؤالها . والله يا ابني وقت بصير برد بروح لعند الجيران انا مالي حدا هون بالمخيم أيام بخاف بخلي بنت جيراني تنام عندي وهيك عايشة ياىأبني علوا تأمنولي صوبيا وحطب لأقعد بخمتي ماروح ع خيم الجيران ..
text: #000017
text: بهمتكن فينا نأمن مواد تدفئة مع سلة غذائية للحجة بقيمة إجمالة ١٠٠$ فقط ..
text: #000018
text: هاد مسكن الأخت عزيزة وعندها طفلين أيتام متل القمر.
text: #000019
text: وابنها ترك المدرسة وصار يطلع معها ليأمنوا شي أكثر ومع هيك بلموا بلاستيك وكراتين وأعواد شجر من الشوارع ليتدفوا ..وبأيام المطر مافيهم يجمعوا شي مبلول 😔
text: #000021
text: #بهمتكن فينا نأمن لهم 200$ نفرح قلبهن وقلب أمهم بتأمين تدفئة الشتاء وفواكه وخضرة وسلة غذائية نشيل فيهم هم ع ضهرها مثل الجبل ..
text: #000022
text: الأخت هبة توفى زوجها بقصف .. قعدت بغرفة عند جماعة كبار بالعمر وبتعطيهم آجار غرفتها مع أيتامها الأربعة والمنافع مشتركة
text: #000023
text: تقول هبة :زوجي كان وحيد لأهله ومات بالقصف مع أبوه وأمه وماضللي حدا ..
text: #000024
text: بشغل نار عالتنكة بكراتين بلمها من الشارع حلمي يكون عندي صوبيا ..اليوم أخدت ابني عالدكتور عطاني وصفة طلعت من عنده كبيتها مامعي اشتريها ..
text: #000025
text: بهمتكن القوية منأمن تدفئة وعلاج وادوية وسلة غذائية ومبلغ مالي باليد .. المبلغ المطلوب ٢٠٠$
text: #000026
text: الأخت رنا تهجرت من مدينة جسر الشغور بعد ما تعرض بيتها للقصف وخسرت بيتها واستشهد زوجها بالقصف نفسه
text: #000027
text: عايشة مع بناتها التلاتة بغرفة صغيرة بدون تدفئة ومع غياب كل مقومات الحياة عم تعجز عن تأمين أبسط احتياجات بناتها من أدوية وغذاء وكساء ..
text: #000028
text: حكت انو كل يوم بنطلع بنجمع شوية حشائش من الحارات القريبة كرمال نطبخ ع نار منشعلها ب نايلو بلمه من الشوارع
text: #000029
text: الاخت بحاجتكن لنقدملها تدفئة وسلة غذائية ب قيمة 200$ .
text: #000030
text: ‏بغرفة على العضم تسكن فاطمة مع اختها الأرملة وأيتامها عند سؤالنا للأخت فاطمة عن وضعهم المعيشي .قالت لنا والله يا أخي بعد ما تعتم الدنيا عم أطلع أنا وباخد معي ولادي عم نروح نجمع فضلات الخضرة من المحلات وكياس النايلو مشان دفي الصغار
text: #000031
text: أن شاء الله بهمتكن فينا تأمن مبلغ 300 $ لشراء مواد تدفئة مع مدفئة مع سلة غذائية مع تسليم مبلغ باليد ليعينهم على حياتهم الصعبة.
text: #000032
text: ‏بهاد القبو بعيش احمد وفاطمة يتيمي الأب والأم مع جدتهم عمرها ٧٢ سنة مريضة بمفاصلها. الطفلين يشتغلوا بجمع الخبز اليابس لحتى يقدروا يعيشوا مع جدتهم ..لليوم ماركبوا مدفئة بالبيت و حاجتهم لمواد غذائية ضرورية وطلبوا مننا لباس مدرسة وقرطاسية ومواد تدفئة وحرامات بسبب الصقيع الشديد
text: #000034
text: ‏لهيك بهمتكن بدنا نأمن لهم ٢٥٠$ لشراء متطلباتهم الإسعافية ولو أخ حابب يكفلهن كفالة شهرية يكون ممتاز. عشان مايضلوا يشتغلوا بجمع الخبز اليابس
text: #000035